L'Alcalde d'Alaquàs i el President de l'Assemblea d'Extremadura inauguren l'exposició "XXV anys de l'Estatut d'Autonomia i de l'Assemblea d'Extremadura"
19/01/2009

# L'Alcalde d'Alaquàs i el President de l'Assemblea d'Extremadura inauguren l'exposició "XXV anys de l'Estatut d'Autonomia i de l'Assemblea d'Extremadura"

*   19/01/2009
*   [Imprimir](#)
*   Compartir
*    https://www.alaquas.org/documento.asp?id\_do=11162

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11162%2F0&title=Ajuntament%20d%27Alaqu%C3%A0s.%20Premsa.L%27Alcalde%20d%27Alaqu%C3%A0s%20i%20el%20President%20de%20l%27Assemblea%20d%27Extremadura%20inauguren%20l%27exposici%C3%B3%20%22XXV%20anys%20de%20l%27Estatut%20d%27Autonomia%20i%20de%20l%27Assemblea%20d%27Extremadura%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11162/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11162/19012009exposicio_1_Form_4.jpg)](https://www.alaquas.org/ficheros/documentos/2009/2/11162/19012009exposicio_1_Form_10.jpg "<a href='https://www.alaquas.org/ficheros/documentos/2009/2/11162/19012009exposicio_1_Form_10.jpg' target=_blank><i class='fa fa-external-link' aria-hidden='true'></i>.L'Alcalde d'Alaquàs i el President de l'Assemblea d'Extremadura inauguren l'exposició \"XXV anys de l'Estatut d'Autonomia i de l'Assemblea d'Extremadura\"</a>")

La mostra, que relata els avanços aconseguits per Extremadura durant l'últim quart de segle, romandrà oberta al públic al Castell d'Alaquàs fins el 25 de gener

L'Alcalde d'Alaquàs, Jorge Alarte, i el president de l'Assemblea d'Extremadura, Juan Ramón Ferreira, van inaugurar el dissabte per la vesprada l'exposició "XXV Anys de l'Estatut d'Autonomia i de l'Assemblea d'Extremadura".

L'Acte, al que van assistir més de 500 persones, va comptar a més amb la presència de nombroses autoritats, entre elles, la Secretària primera de la Mesa de l'Assemblea d'Extremadura, Emilia Guijarro; el secretari general del Grup Parlamentari Socialista de l'Assemblea d'Extremadura, Francisco Torres, la Vicepresidenta Segona de la Mesa de Les Corts Valencianes, Isabel Escudero; el Secretari Segon de la Mesa de les Corts Valencianes, Antoni Such. Ha estat present també el president del Centre Cultural Extremeny d'Alaquàs.

En el torn d'intervencions, l'Alcalde d'Alaquàs va posar en valor l'important esforç realitzat pels ciutadans d'Alaquàs i d'Extremadura. "Aquesta gran ciutat és fruit de la diversitat i la pluralitat, de gent que va vindre de fora per a treballar ací", va destacar Alarte. A més, va posar com a exemple l'Estatut d'Autonomia d'Extremadura: "És sense dubte, un avanç social per als extremenys". És molt més que un paper".

Per la seua banda, el president de l'Assemblea d'Extremadura, Juan Ramón Ferreira, va destacar que l'exposició que inaugurada és "la historia institucional de estos 25 años de Extremadura y que muestra a una región que confía en sí misma y que afronta el futuro sin complejos".

La mostra, que plasma en imatges i vídeos la història més recent de la Comunitat Autònoma d'Extremadura i que inclou també un vídeo gràfic elaborat per l'Ajuntament d'Alaquàs sobre les relacions i els nexes d'unió entre els ciutadans d'Alaquàs i d'Extremadura, podrà ser visitada al Castell d'Alaquàs fins el diumenge 25 de gener en horari de 10 a 14 h i de 17 a 21 h de forma totalment gratuïta.

Aquesta exposició va nàixer a principis de 2008 per iniciativa de l'Assemblea d'Extremadura, la Junta d'Extremadura, les Diputacions provincials de Caceres i Badajoz i la Federació de Municipis i Províncies d'Extremadura per a commemorar el XXV aniversari de l'aprovació de l'Estatut d'Autonomia d'Extremadura, així com la constitució del primer Parlament regional.

L'exposició repasa diversos hites històrics de la comunitat autónoma extremenya com el 26 de novembre de 1918, dia en què una comissió integrada per membres de les Diputacions de Càceres i Badajoz es reunixen i passen a autodenominar-se "Comissió per al Foment de la Unió Regional Extremenya". Era la primera defensa conjunta per a reivindicar una personalitat jurídica pròpia.

En la mostra s'explica com i quan sorgeixen la bandera, l'himne i l'escut d'Extremadura, es detalla la composició actual i històrica de l'Assemblea d'Extremadura i es repassen distintes esferes d'aquesta comunitat autònoma com l'Educació, la Cultura, la Sanitat, l'Agricultura o la Ramaderia.

En el recorregut es podrà visualitzar també el vídeo gràfic elaborat per l'Ajuntament d'Alaquàs que plasma en imatges les vivències i els records de tots els veïns i veïnes que nascuts a Extremadura van viatjar a Alaquàs en diferents èpoques per a establir les seues residències, reforçant així el seu passat en comú i els nexes d'unió existents. Aquesta exposició gràfica vol servir a més per a destacar la seua integració, implicació i esforç, que junt amb la dels veïns autòctons, ha permés que hui Alaquàs siga una ciutat viva i dinàmica a nivell econòmic, cultural i social.

Alaquàs és la primera localitat de la Comunitat Valenciana que acull l'exposició després d'haver recorregut més d'una vintena de localitats extremenyes i ciutats importants com Bilbao, Llobregat, Sevilla o Alcorcón. El pròxim 25 de febrer, data de l'aprovació de l'Estatut d'Autonomia, la mostra itinerant conclourà el seu periple amb un acte en l'Hostatgeria Hurdes Reales en Les Mestas (Càceres).